Անկախ նրանից, թէ հիմնական օրէնքի Պահապան խորհրդի ֆիլտրից յայտագրւածներից քանիսն են մրցակցութեան փուլ թեւակոխելու, ուշագրաւ հանգամանք է նախորդող երկու շրջանների համեմատ մեկնարկային մասնակցութեան ակտիւութիւնը, որն, ասենք, ակներեւ է եղել 6-րդ խորհրդարանի նախօրեակներին: Սա, անշուշտ, ուղղակիօրէն պայմանաւորւած է եղել ժամանակի ընտրախաւերի տրամադրութիւններով, որոնք կողմնորոշւեցին բարենորոգչական կառավարութեանըª գործադիրին համահունչ խորհրդարանի ձեւաւորման օգտին: